《三瑞堂》
宋代·刘敞

甘露被草，朝阳易晞。池莲并蒂，及秋变衰。独有长松连理老益壮，十年百年仍附枝。

昔来一物足为瑞，何况三异俱称奇。吴中衣冠不胜数，天意自与宁馨儿。

露乾莲死不复见，正以青松并验之。凯风孝子尝悲思，三荆兄弟伤分离。

此家遗风五十慕，物理推类谁能欺，到客为尔俱题诗。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。